اوکرائین ده گی اوروش لر نینگ اداغگه ییتیشتریلیشی بیلن علاقه لی منسک ده بولیب اوتگن ییغیلیش جریانیده بیر آتش بس نینگ تامین ایتیلیشی بوییچه کیلیشیلیب آلیندی. شوندای قیلیب آلمان باش وزیری مرکل و فرانسه جمهوررئیسی اولند واسطه چیلیگیده روسیه دولت رهبری پوتین و اوکرائین جمهوررئیسی پوروشنکو آره سیده گی مذاکره لر نتیجه سیده ۱۳ ماده لیک بیر تینچ لیک کیلیشوی قبول ایتیلدی. اوشبو کیلیشو دایره سیده اوروش بولگن لوهانسک و دونیتسک منطقه لریده فبروری آیی نینگ ۱۵ نچی کونیدن باشلب آتش بس نینگ تامین ایتیلیشی, آغیر قورال لرنینگ منطقه دن اوزاق لشتریلیشی, کیین چه لیک سیلاو لرنینگ بولیب اوتیشی و اوکرائین رهبریتی گه باغله نیش پروسه سی نینگ باشله نیشی کیره ک. خودی منه شو پروسه نینگ اوروپا خوف سیزلیک و همکارلیک تشکیلاتی تمانیدن تعقیب ایتیلیب تنظیم ایتیلیشی قبول قیلیندی. اوشبو دایره ده, قریب بیر ییلدن بیری دوام ایتیب کیلیتگن اوکرائین اوروشی نینگ اداغگه ییتیشتریلیشی, قوراللی تمان لرنینگ قورال سیزلشتریلیشی و روسیه نینگ اوروش منطقه سیدن چیکیلیشی هدف قیلیب آلینماقده. براق, اوشبو آتش بس کیلیشوی نینگ قنچه لیک موفق بوله آله دیگن لیگی و یوتوقلی بولیشی تقدیرده هم قنچه لیک عادلانه بوله آله دیگن لیگی و اینگ مهمی ایسه خودی کیلیشو نینگ قی درجه روسیه نینگ منفعت لری گه اویغون ایکن لیگی خصوصیده فرقلی فکر لرنینگ موجود ایکن لیگی کورینماقده. ایریم تمان لر اوشبو کیلیشو نینگ روسیه نینگ بیر موفقیتی ایکن لیگی و عادلانه بیر نتیجه گه ایگه بولمیدیگن لیگی نی بیلدیرماقده. حقیقت دن هم, منسک ده گی اوشبو کیلیشو, اوکرائین نی اوروش دن آلدینگی وضعیت گه کیتیره آلمیدیگن لیگی دیک, روسیه تمانیدن الحاق ایتیلگن قیریم نینگ هم اوکرائین گه قیتریلیب بیریلیشی بیلن علاقه لی هیچ قندای بیر ماده گه ایگه ایمس. شوباعث, کیلیشو نینگ موفقیتلی بیر شکلده تطبیق ایتیلیشی تقدیرده هم, اوکرائین نینگ حاکمیتی نینگ انیق روشده تامین ایتیلیشی نینگ ممکن ایمس لیگی کورینماقده. کیف رهبریتی نینگ دونیتسک و لوهانسک منطقه لریده حاکمیت قوره آلمیدیگن لیگی دیک, قیریم و قاره تینگیز قیرغاق لری ده هم اوشبو حاکمیتی نی قیته باشدن تامین ایته آلیشی ممکن ایمس. شوندای قیلیب اوکرائین اوروش دن آلدینگی دور گه کوره کوپلب منطقه لری نی قولدن بیریب قویه دی. باشقه بیر تماندن ایسه روسیه نینگ اوکرائین ده گی تاثیری آرتیب کیتگن بوله دی. عینی دمده اوشبو کیلیشو بیلن روسیه نینگ اوروپا بیرلیگی اعضاسی آلمان و فرانسه گه قالدیرگن تاثیری نی کورسه تیب بیرگن لیگی کورینماقده. شوندای قیلیب روسیه, منسک کیلیشوی بیلن اوزی نینگ حربی کوچی نی اوروپا لیک لر گه کورسه تیب بیرگن بولدی. اوشبو جهت دن آلیب قره گنده, خودی منه شو تینچ لیک کیلیشوی نینگ عادلانه و حقیقی بیر کیلیشو دن عبارت ایکن لیگی نی معلوم قیلیشی میز ممکن ایمس. براق, باشقه مسئله لر ده بولگن لیگی دیک, اوکرائین مسئله سی نینگ هم فرقلی جهت لر دن مطالعه ایتیلیشی ممکن. بیر ییل دن بیری دوام ایتیب کیلیتگن اوروش لرنینگ توخته تیلیشی توغری سیده گی فایده لری جهتی دن آلیب قره گنده, منسک کیلیشوی نی "یمان لر نینگ آره سیدن یخشی سی" اوله راق بهالنتریش ممکن البته که. اوشبو اوروش اینیقسه اوکرائین گه مادی جهت دن کتته ضرر بیریب کیلگن. توخته تیلمس لیگی تقدیرده, اوشبو اوروش نینگ ینه ده کوپراق ضرر بیریشی ممکن. اوکرائین و مقاومتچی لرنینگ اوروش نی دوام ایتتریشی تقدیرده, تمان لرنینگ هیچ قیسی سی نینگ غلبه قازانه آلمیدیگن لیگی دیک, تمان لرنینگ ینه ده مغلوب بیر وضعیت گه کیلیب قالیش لری ممکن. میلادی ۱۹۸۰ نچی و ۱۹۸۸ نچی ییل لری آره سیده ایران بیلن عراق آره سیده گی اوروش لر جریانیده بولگن لیگی دیک, اوکرائین ده گی قورال و کوچ موازنه سی ایککی تمان گه هم ضرر بیره دی البته که. شوباعث, اوشبو اوروش لر نی دوام ایتتریش اورنی گه البته که اوروش لرنینگ توخته تیلیشی اوچون باش قاتریش کیره ک. اوشبو دایره ده ترکیه نینگ ملی نجات اوروشی جریانیده یونان و خفاده گی انگلستان و فرانسه بیلن اوروشیش اورنی گه مونترو و لوزان کیلیشوی نی امضاله گن لیگی نی باشقه بیر مثال اوله راق کورسه تیشی میز ممکن. اوکرائین اوروشی جریانیده روسیه نینگ حربی کوچی نینگ موثر بولگن بولیشی ممکن. لیکن, روسیه نینگ نیمه اوچون اوشبو نتیجه نی قبول ایتگن لیگی باره سیده هم باش قاتیریش کیره ک البته که. روسیه نینگ اوکرائین گه قرشی هجوم اویشتریشی بوییچه بیرینچی دن اوروپا بیرلیگی نینگ روسیه تمانیدن حمایه له نیتگن یانوکویچ نی ملکی بیر کودتا بیلن اقتدار دن اوزاق لشترگن لیگی و کیین چه لیک ایسه اوروپا بیرلیگی و امریکا قوشمه ایالت لری و ناتو نینگ روسیه گه حربی کوچی نی کورسه تیب بیرمه گن لیگی اوته مهم رول گه ایگه. حربی بیر مقابله نینگ اوروش نینگ ینه ده چقورله شیب کیتیشی گه سبب بوله دیگن لیگی اوچون امریکا قوشمه ایالت لری و ناتو نینگ روسیه گه قرشی حربی کوچ دن فایده لنمه گن لیگی نی درک ایتیش ممکن. غربی اولکه لر روسیه گه قرشی حربی مداخله قیلیش اورنی گه اوشبو اولکه گه جدی بیر تحریم تطبیق ایتدی لر. شوندای قیلیب, اوروپا بیرلیگی, امریکا و غربی تشکیلات لر روسیه نینگ اقتصادی, تجارتی و اینگ مهمی انرژی منفعت لری نی تهدید ایتیب باشله دی. سونگگی آی لرده پطرول نرخ لری نینگ توشیب کیتگن لیگی روسیه جهتی دن اینگ کتته قیین چیلیک لر دن بیری بولدی البته که. اصلی گه قره گنده منسک کیلیشوی خودی منه شو تحریم لرنینگ روسیه گه قتتیق ضرر بیرگن لیگی نینگ کورستگیچی دن عبارت. شوندای قیلیب غرب نینگ روسیه گه قرشی حربی کوچ اورنی گه یومشاق کوچ دن استفاده ایتگن لیگی نینگ روسیه گه قتتیق ضرر بیرگن لیگی کورینماقده. شوباعث روسیه نینگ منسک کیلیشوی گه قول قویش گه مجبور بولیب قالگن لیگی نی ایسله تیب اوتیشی میز ممکن. اوشبو جهت دن آلیب قره گنده منسک کیلیشوی نینگ روسیه نینگ موفقیتی ایمس, بلکه روسیه نینگ تحریم یوزه سیدن قیین بیر وضعیت ده قالیب کیتگن لیگی سببلی خودی منه شو کیلیشو نی قبول ایتگن لیگی نی بیلدیریش ممکن البته که. برچه کیلیشو لر ده بولگن لیگی دیک منسک کیلیشوی نینگ هم سونگگی ینگی لیک دن عبارت بولیشی ممکن ایمس. کیله جکده گی کون لر ده باشقه مهم ینگی لیک لرنینگ هم یوز بیریشی ممکن. اوشبو کیلیشو نینگ کیم نینگ فایده سی گه بولگن لیگی نی ایسه بحث موضوعی ینگی لیک لر کورسه تیب بیره دی. کیلیشو نینگ روسیه نینگ موفقیتی دن عبارت بولیشی تقدیرده, اوکرائین بیلن غرب قیین بیر وضعیت ده قالیب کیته دی. براق, روسیه نینگ تحریم لر سببلی اوشبو کیلیشو نی قبول ایتگن بولیشی تقدیرده ایسه, روسیه نینگ کتته قیین چیلیک لر گه دوچ کیلیب قالیشی ممکن. بوندای بیر وضعیت ده روسیه نینگ فقط گینه اوکرائین ایمس, بلکه سوریه موضوعی بوییچه هم ایریم کیلیشو لر گه قول قویش گه مجبور بولیب قالیشی ممکن البته که.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
